Diari Oficial de la Generalitat Valenciana


Sumari del DOGV 2981, del 29-04-1997 (1997/1201)

REIAL DECRET 491/1997, de 14 d'abril, sobre ampliació dels mitjans personals adscrits als serveis traspassats a la Comunitat Valenciana en matèria de mitjans personals al servei de l'administració de justícia pel Reial Decret 1.950/1996, de 23 d'agost.
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1997/04/14/491/dof/vci/html**

### Dades del document

Número de DOGV
:   2981

Data del DOGV
:   29-04-1997

Secció del DOGV
:   DISPOSICIONS GENERALS

Número del document
:   1997/1201


Data del document
:   14-04-1997

Organisme emissor
:   Ministeri d'Administracions Públiques

Tipus de document
:   Reial decret

REIAL DECRET 491/1997, de 14 d'abril, sobre ampliació dels mitjans personals adscrits als serveis traspassats a la Comunitat Valenciana en matèria de mitjans personals al servei de l'administració de justícia pel Reial Decret 1.950/1996, de 23 d'agost.   
Mitjançant el Reial Decret 1.950/1996, de 23 d'agost, va ser aprovat l'acord de traspàs de funcions i serveis de l'administració de l'estat a la Comunitat Valenciana en matèria de mitjans personals al servei de l'administració de justícia, d'acord amb la distribució competencial establida en els articles 149.1.5 de la Constitució i 39 i 23.2 de l'Estatut d'Autonomia de la Comunitat Valenciana, sent procedent en aquest moment realitzar una ampliació dels mitjans continguts en aquest acord.  
Per la seua part, el Reial Decret 4.015/1982, de 29 de desembre, determina les normes i el procediment a què han d'ajustar-se els traspassos de funcions i serveis de l'Estat a la Generalitat Valenciana.  
De conformitat amb el que s'estableix en el reial decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'autonomia de la Comunitat Valenciana, aquesta Comissió va adoptar, en la reunió del dia 14 de gener de 1997, l'acord oportú, la virtualitat pràctica del qual exigeix que l'aprove el Govern mitjançant reial decret.  
En virtut d'això, i en compliment del que s'estableix en la disposició transitòria quarta de l'Estatut d'Autonomia de la Comunitat Valenciana, a proposta del ministre d'Administracions Públiques i després de la deliberació del Consell de Ministres en la reunió del dia 4 d'abril de 1997,  
DECRETE  
Article 1  
S'aprova l'Acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, adoptat pel Ple d'aquesta Comissió en la sessió del dia 14 de gener de 1997, sobre ampliació dels mitjans personals adscrits als serveis traspassats a la Comunitat Valenciana, en matèria de mitjans personals al servei de l'administració de justícia, pel Reial Decret 1.950/1996, de 23 d'agost, que es transcriu com a annex al present reial decret.  
Article 2  
En conseqüència, queden traspassats a la Comunitat Valenciana els mitjans personals i crèdits pressupostaris que figuren en les relacions adjuntes al mateix acord de la Comissió Mixta, que s'inclou com a annex d'aquest reial decret, en els termes i les condicions que s'hi especifiquen.  
Article 3  
El traspàs a què es refereix aquest reial decret tindrà efectivitat a partir del dia assenyalat en el mateix acord de la Comissió Mixta, sense perjudici que el Ministeri de Justícia produïsca, fins a l'entrada en vigor d'aquest reial decret, si escau, els actes administratius necessaris per al manteniment dels serveis en el mateix règim i nivell de funcionament que tingueren en el moment de l'adopció de l'acord.  
Article 4  
Els crèdits pressupostaris que es determinen d'acord amb la relació número 2, seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la secció 32 del Pressupostos Generals de l'Estat, destinats a finançar el cost dels serveis assumits per les comunitats autònomes, una vegada tramesos al departament esmentat, per part de l'Oficina Pressupostària del Ministeri de Justícia, els respectius certificats de retenció del crèdit, a fi de donar compliment al que s'estableix en la normativa vigent, Llei 12/1996, de 30 de desembre, de Pressupostos Generals de l'Estat per a 1997.  
DISPOSICIÓ FINAL ÚNICA  
Aquest reial decret entrarà en vigor l'endemà de la publicació en el Butlletí Oficial de l'Estat.  
Madrid, 14 d'abril de 1997  
El ministre d'Administracions Públiques,  
MARIANO RAJOY BREY  
ANNEX  
El senyor Antonio Bueno Rodríguez i la senyora Catalina Escuín Palop, secretaris de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, certifiquen:  
Que en la sessió plenària de la Comissió Mixta, feta el dia 14 de gener de 1997, es va adoptar un acord sobre ampliació dels mitjans personals adscrits als serveis traspassats a la Comunitat Valenciana en matèria de mitjans personals al servei de l'administració de justícia pel reial decret 1.950/1996, de 23 d'agost, en els termes que a continuació s'indiquen:  
A) Referència a les normes constitucionals i estatutàries en què s'empara l'ampliació de mitjans.  
El Reial Decret 1.950/1996, de 23 d'agost, va aprovar l'acord de traspàs de funcions i serveis de l'administració de l'estat al servei de l'administració de justícia, d'acord amb la distribució competencial establida en els articles 149.1.5 de la Constitució i 39 i 23.2 de l'Estatut d'Autonomia de la Comunitat Valenciana.  
Per la seua part, la disposició transitòria quarta de l'Estatut d'Autonomia de la Comunitat Valenciana i el Reial Decret 4.015/1982, de 29 de desembre, estableixen les normes que regulen la forma i condicions a què han d'ajustar-se els traspassos de funcions i serveis de l'estat a aquesta comunitat autònoma, així com el funcionament de la Comissió Mixta de Transferències.  
Sobre la base d'aquestes previsions constitucionals i estatutàries, és procedent efectuar una ampliació dels mitjans personals que van ser objecte de traspàs per mitjà del Reial Decret 1.950/1996, de 23 d'agost.  
B) Mitjans personals objecte d'ampliació.  
S'amplien els mitjans personals adscrits als serveis traspassats a la Comunitat Valenciana, en virtut del Reial Decret 1.950/1996, de 23 d'agost, amb el traspàs del que s'indica en la relació adjunta número 1.  
C) Valoració de les càrregues financeres corresponents als mitjans que s'amplien.  
1. La valoració definitiva del cost efectiu que, en pessetes de 1996, correspon als mitjans que s'amplien a la Comunitat Valenciana puja a 1.494.030 pessetes.  
2. El finançament, en pessetes de 1996, que correspon al cost efectiu anual dels mitjans que s'amplien es detalla en la relació adjunta número 2.  
3. El cost efectiu que figura detallat en els quadres de valoració de la relació número 2 es finançarà de la següent forma:  
Transitòriament, fins que el cost efectiu es compute per a revisar el percentatge de participació de la comunitat autònoma en els ingressos de l'estat, el cost total es finançarà mitjançant la consolidació en la secció 32 dels Pressupostos Generals de l'Estat dels crèdits relatius als diferents components d'aquest cost, pels imports que es determinen, susceptibles d'actualització pels mecanismes generals previstos en cada llei de pressupostos.  
Les possibles diferències que es produïsquen durant el període transitori a què es refereix el paràgraf anterior respecte del finançament dels serveis transferits, seran objecte de regularització al tancament de l'exercici econòmic, per mitjà de la presentació dels comptes i estats justificatius corresponents davant una comissió de liquidació que es constituirà en el Ministeri d'Economia i Hisenda.  
D) Documentació i expedients dels mitjans personals que es traspassen.  
El lliurament de la documentació i expedients dels mitjans personals que s'amplien es realitzarà en el termini d'un mes des de la publicació del reial decret pel qual s'aprove aquest acord i de conformitat amb allò establit en l'article 8 del Reial Decret 4.015/1982, de 21 de desembre.  
E) Data d'efectivitat de l'ampliació de mitjans  
L'ampliació de mitjans objecte d'aquest acord tindrà efectivitat a partir del dia 1 de març de 1997.  
I perquè conste, s'expedeix aquest certificat.  
Madrid, 14 de gener de 1997.- Els secretaris de la Comissió Mixta: Antonio Bueno Rodríguez i Catalina Escuín Palop.  
Relació número 1  
Mitjans personals objecte d'ampliació  
- Gerència Territorial. Comunitat Valenciana.  
- Cognoms i nom: vacant. Cos: general auxiliar. Lloc de treball: nivell 11. Retribucions bàsiques: 1.101.114. Retribucions complementàries: 392.916. Total anual: 1.494.030.  
Relació número 2  
Valoració del cost efectiu dels mitjans que s'amplien  
Secció 13. Ministeri de Justícia.  
 Pessetes 1996  
Capítol 1.494.030  
Total 1.494.030


Còpia Permalink ELI